Picariños: 2014
Preme encima para acceder a noticia: El Faro de Vigo
Que maneira de empezar a semana!!!!
Os bombeiros de Santiago de Compostela desenvolveron no colexio unha campaña de prevención de incendios e outros riscos impulsada polo Concello de Forcarei. Para a realización dos diferentes talleres contamos coa compañía dos compañeiros/as e mestres do CEIP Soutelo de Montes.
Empezamos a xornada cunha charla sobre o lume e os seus perigos e rematamos co visionado dun simpático e educativo vídeo que vos engadimos nesta entrada.
Pola tarde gozamos de Donald, o xefe dos bombeiros,
puidemos probar as mangueiras, ver como os profes apagaban lumes e….. o máis divertido a FESTA DA ESCUMA!!! Convertémonos nuns expertos bombeiros, dan fe diso o carné e o casco co que nos obsequiaron.
Publicado por Vanessa en 19:28 No hay comentarios:
Etiquetas: 3 anos, Curso 2013-2014, Visitas
COÑECÉMONOS
O nome propio está presente durante todo este curso, por iso creamos este pequeno xogo adaptado e contextualizado as nosas necesidades; recollemos a idea tras ver o LIM realizado no blog da Escola de Barciela- CRA de Vilaboa.
A idea é xogar co noso nome e co dos compañeiros tanto dentro como fóra da escola. Agardamos que sexa do voso agrado.
Publicado por Vanessa en 13:12 2 comentarios:
Etiquetas: 3 anos, Actividades LIM, Curso 2013-2014, Tics
O XORNAL NA AULA
Chegados a este punto do curso, decidimos coñecer outro tipo de textos e as súas propiedades, polo que incluimos nas nosas dinámicas semanais o traballo coa prensa. Empregar a prensa na aula supón dispoñer dun recurso máis que lles axudará nos procesos de aprendizaxe de lectoescritura.
A prensa é un recurso de gran valor didáctico en canto que lle permite acceder ao mundo dos adultos, e ao mesmo tempo proporciónalle imaxes, pictogramas, anagramas, logotios que forman parte do seu mundo.
O noso traballo basearase en acadar os seguintes obxectivos:
- Aplicar a coordinación visomanual precisa para manexar e explorar obxectos cunha determinada precisión.
- Observar sucesos e acontecimientos do contorno dos nenos e das nenas.
- Diferenciar as características propias do xornal.
- Ler, interpretar e producir imaxes como forma de comunicación.
Publicado por Vanessa en 11:17 2 comentarios:
Etiquetas: 3 anos, Curso 2013-2014, Prensa
AS AMORODEIRAS XA TEÑEN FLOR
Fai un mes, aproximadamente, iniciabamos a nosa experiencia como agricultores ecolóxicos plantando unhas amorodeiras. Pois ben, non pensedes que nos esquecemos delas, todo o contrario.
Todos os días vamos a velas, queremos saber se medran, se precisan algo, se muchan, como teñen as flores, … e sobre todo queremos saber cando aparecerán os amorodos. Entrementras, fai un par de días, descubrimos que desta planta brotan unhas fermosas flores brancas.
O proceso segue o seu curso e nós seguimos a espera do tan ansiado froito.
Publicado por Vanessa en 20:51 3 comentarios:
Imaxe OLLOBOI 2014
Un ano máis celébrase o Festival Audiovisual Olloboi orientado ó ámbito escolar e aberto a todo tipo de producións non profesionais, un proxecto altruísta, ilusionante e comprometido organizado por Marearte, asociación sociocultural sen ánimo de lucro.
Os Picariños quixemos presentarnos a este concurso galego do audiovisual non profesional coa curta Pilú, Pilú! realizada no abeiro do concurso Nós tamén creamos, convocado pola Secretaría Xeral de Política Lingüística e a Editorial OQO o curso pasado.
Tras presentar a inscrición, seleccionaron 116 traballos, o noso entre eles. Agora comezan as votacións para elexir o Premio do Público, estarán abertas dende o 25 de abril ata o 9 de maio.
Se queredes ollar a nosa curta só precisades 2:40 minutos, ANIMÁDESVOS?
Pilú, Pilú! on Vimeo.
Publicado por Vanessa en 21:10 4 comentarios:
Etiquetas: Curso 2012- 2013, Curso 2013-2014, Curtas, Videos
DÍA INTERNACIONAL DO LIBRO E DO DEREITO DE AUTOR
Imaxe da árbore das recomendacións lectoras
(actividade proposta polo equipo de biblioteca)
Esta semana conmemoramos o 23 de abril como o Día Internacional do Libro e do dereito de autor. Este fextexo celebrado a nivel mundial ten como obxectivo fomentar a lectura, a industria editorial e a protección da propiedad e intelectual por medio do dereito de autor.
Escolleuse esta data, dado que o día 23 de abril coincide co falecemento de Miguel de Cervantes, William Shaskespeare y o Inca Garcilaso de la Vega, todos eles no ano 1616.
Os libros e o feito de ler están presentes na nosa aula todos os días, por iso nesta ocasión decidimos recoller todas as fotografías onde estamos gozando dos e cos nosos amigos os libros e crear un vídeo, empregando a música de Pablo Díaz O libro, recollida en Tic Tac, publicado por Kalandraka.
Os amigos, os libros from vanessa.arca on Vimeo.
Dende a biblioteca, Biblo, a nosa mascota, preparou unhas árbores que tivemos que decorar coas nosas recomendacións lectoras.
Ademais o mércores pola tarde os alumnos e alumnas de 4º e 6º de Educación Primaria en colaboración co equipo de biblioteca e o equipo de dinamización da lingua galega prepararon este telexornal para explicarnos o porqué deste día.
Premede encima da imaxe para acceder ao telexornal
Publicado por Vanessa en 16:13 2 comentarios:
Etiquetas: 3 anos, Biblioteca, Curso 2013-2014, Día do Libro, Videos
Despois deste pequeno descanso toca voltar ás aulas, e que mellor maneira que festexando o aniversario do noso compañeiro David.
Moitas grazas por esa torta tan saborosa e por eses "Polos Pepes".
PARABÉNS DAVID!!!
Publicado por Vanessa en 11:24 No hay comentarios:
Preme encima da imaxe para acceder
Por segundo ano consecutivo, Os Pícaros de Vane quixemos presentar a nosa candidatura aos Premios Espiral de Edublogs co cal se pretende valorar a importancia e a repercusión dos blogs na educación, como ferramenta didáctica para o desenvolvemento de contidos curriculares e motivación dos alumnos.
Moita sorte a todos os participantes en especial aos do noso cole: O Recuncho das fadas (blog xestionado pola profe Anabel) e o Our English Corner`s Blog (xestionado pola Teacher María).
Publicado por Vanessa en 11:40 No hay comentarios:
Etiquetas: Curso 2013-2014, Premios
XORNADA DE PREVENCIÓN DE INCENDIOS E OUTROS RISCOS...
CAIXÓN DESASTRE(II).
Libreta de arte en 3 anos
Día da Música coa app Tiny Tap
Creando con materiais naturais
OS DÍAS DA SEMANA
Estes días estivemos a traballar na aula unha canción de Mamá Cabra, Os días da semana , do seu traballo Tan só con leres un libro. Todos o...
FELICIDADES ADRIÁN E PAULA PIÑEIRO
Comezamos o ano e con el os novos cumpres. Nesta ocasión tocoulles aos nenos e nenas que cumpren no mes de xaneiro: Paula Piñeiro e Adrián ...
Durante este mes de Outubro celebraremos nas nosas aulas unha das festas que máis interese espera nos cativos, o Halloween ou Samaín. Por...
PILÚ, PILÚ
Os crocodilos, son animais que a priori podemos considerar feos, temorosos e moi perigosos, agora ben non todos son así. Grazas a lect...